REPUBLIKA HRVATSKA

ŽUPANIJA BRODSKO-POSAVSKA

O.Š.“VLADIMIR NAZOR“ ADŽAMOVCI

Stjepana Radića 3, 35420 Staro Petrovo Selo

OIB: 61859307014

Predmet: **Bilješke uz godišnji financijski izvještaj za razdoblje: 01.01. – 31.12.2022.godine**

Bilješke uz godišnje financijske izvještaje sastavljene su u skladu s Pravilnikom o financijskom izvještavanju u proračunskom računovodstvu. Financijski izvještaji za proračunsku godinu sastoje se od slijedećih obrazaca:

1. **Bilanca**

U obrascu nema značajnijih odstupanja u vrijednosti imovine i obveza te vlastitih izvora na kraju, u odnosu na početak izvještajnog razdoblja. Vrijednost imovine (B002+1) na kraju izvještajnog razdoblja smanjena je u zbog smanjene poslovne aktivnosti u tekućoj godini, kao i zbog značajnog ispravka vrijednosti postojeće imovine.

Pozicija 024 i 02924 bilježi indeks povećanja, zbog nabavke novih školskih udžbenika za školsku godinu 2022/23. i lektire za školsku knjižnicu.

Pozicije 129/239 su povećane zbog obračuna bolovanja na teret HZZO-a a koja još nisu refundirana.

Na kontima grupe 16 saldo čine neutrošena sredstva s izvora pomoći, vlastitih prihoda i prihoda za posebne namjene koja su dijelom prenose iz 2021.godine, a dio je ostvaren poslovanjem u 2022.godini i iskorišten za nabavu dugotrajne nefinancijske imovine i za druge potrebe. Također, tu je i potraživanje za nenaplaćenu školsku užinu koja će biti podmirena početkom 2023.godine. Preneseni višak ćemo iskoristiti za nabavku potrebne opreme u 2023.godini.

Na poziciji 231 Obveze za zaposlene, bilježimo blagi porast koji je opravdan porastom plaća i naknada za prijevoz zaposlenih u 2022.godini. Tu su i obveze za naknadu za bolovanja na teret HZZ (239); u 2022.godini provedena je djelomična refundacija bolovanja na teret HZZO-a prema Uputi MFIN.

Na poziciji 291 nalazi se procijenjena vrijednost troška plina za prosinac 2022.godine jer do datuma sastavljanja i predaje financijskih izvještaja nismo dobili račun za navedenu uslugu (uputa BPŽ).

Na poziciji Izvanbilančnih zapisa proknjižena je vrijednost opreme iz Projekta CKR II- prema Uputi od 18.12.2019.godine, a nadopunjena je procijenjenom vrijednošću sudskih sporova u tijeku, pokrenutih zbog neisplate razlike plaće za razdoblje 12/2015.-01.2017. Tijekom 2022.godine proveden je dio isplata u iznosu =93.308,94kn, a ostatak se očekuje do kraja prvog tromjesečja 2023.godine.

Prilog 1. Tablica-popis sudskih sporova u tijeku (stranica 11)

1. **Izvještaj o prihodima i rashodima PR-RAS**

U obrascu PR-RAS bilježimo blagi porast indeksa prihoda i rashoda u odnosu na prethodno izvještajno razdoblje (3,5%). Sredstva za nabavku školskih udžbenika i lektire(6362) evidentirana su kao kapitalne pomoć MZO u iznosu =9.287,01kn, na temelju čega je na kraju godine provedena korekcija rezultata.

Pozicija 6393 je povećana jer smo kroz cijelu godinu imali pomoćnika u nastavi, a od 09/22. njih dvoje, time su i prihodi povećani; tu je i prihod za učenike uključene u Projekt prehrane za djecu u riziku od siromaštva. Zbog porasta cijena namirnica bili smo prisiljeni cijenu školske užine povećati sa 4,50 na 5,00kn po danu od rujna 2022. To se odrazilo na povećanje prihoda (6526).

Početkom studenog smo počeli s iznajmljivanjem školske sportske dvorane, što nam je donijelo povećanje prihoda na poziciji 6615. Donacija voća i povrća za učenike škole, ostvarena sudjelovanjem u natječaju Kaufland-škola voća i povrća (pozicija 6631) završena je u lipnju 2022.godine.

Na poziciji 671, bilježimo povećanje prihoda iz nadležnog proračuna zbog priznavanja prihoda za prosinac 2021. (42.226,65kn)koji su proknjiženi u 2022.godini. Decentralizirana sredstva su ostala na razini 2021.godine.

Na pozicijama rashoda veća odstupanja bilježimo na stavkama namirnica za školsku kuhinju(3222)zbog porasta cijena istih, te na poziciji rashoda za usluge 3238 i 3239 zbog neophodnih popravaka i servisa računalne opreme kao i usluga popravka kosilica, video nadzora, stručne kontrole eko proizvodnje i sl.

Zbog isplate razlike plaća po presudama značajno povećanje imamo na pozicijama 3295, 3296 i 3433. Pozicija 37 je suma vrijednosti školskih udžbenika koji su radnog karaktera, te su, prema Uputi MZO, stavljeni na konto 37229.

Rezultat poslovanja 2022.godine je manjak prihoda od poslovanja u iznosu=46.430,11kn i manjak od nefinancijske imovine u iznosu 5.887,68kn.

Sva pripadajuća materijalna prava radnika dospjela u 2022.godini su obračunata i isplaćena.

1. **Izvještaj o obvezama**

Izvještaj sadrži podatke o stanju obveza na početku izvještajnog razdoblja, o njihovom povećanju i smanjenju tijekom godine, to o stanju obveza na kraju izvještajnog razdoblja. Iznos dospjelih obveza je =33.460,48kn, a nedospjele, jer se odnose na rashode 12.mjeseca 2022..godine, koji dospijevaju na naplatu u siječnju 2023.godine čine: troškove poslovanja u iznosu 20.056,44kn, plaća zaposlenika za 12.mjesec 2022. =458.968,61kn, te međusobne obveze proračunskih korisnika =62.101,60kn.

1. **Obrazac RAS-funkcijski**

Pozicije obrasca popunjene su u skladu s Uputom o sadržaju obrasca.

1. **Obrazac P-VRIO**

Obrazac je predan prazan jer tijekom godine nije bilo promjena u vrijednosti i obujmu imovine i obveza. .

U Adžamovcima, 30.01.2023.

Voditelj računovodstva: Ravnateljica škole:

Jasminka Španić-Dević Marija Petričević